PATVIRTINTA

Trakų pradinės mokyklos

direktorės 2022 m. gruodžio 7 d.

įsakymu Nr. 1.3.303(V)

**DARBUOTOJŲ ASMENS DUOMENŲ APSAUGOS MOKYMŲ ORGANIZAVIMO IR VYKDYMO TVARKOS APRAŠAS**

**I SKYRIUS**

**Bendrosios nuostatos**

 1. Darbuotojų asmens duomenų apsaugos mokymų organizavimo ir vykdymo tvarkos aprašas (toliau – Tvarkos aprašas) nustato darbuotojų asmens duomenų apsaugos mokymų organizavimo ir vykdymo tvarką.

 2. Tvarkos aprašo tikslas – užtikrinti duomenų tvarkymo operacijose dalyvaujančių darbuotojų mokymą ir švietimą bei informuotumo didinimą.

 3. Tvarkos apraše vartojamos sąvokos atitinka 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), įtvirtintas sąvokas.

 4. Darbuotojų informuotumas gali būti didinamas ir kitomis priemonėmis (supažindinimas su atmintinėmis, priminimais apie galiojančius reikalavimus, priežiūros institucijų išaiškinimais ar rekomendacijomis ir pan.).

**II SKYRIUS**

**ASMENS DUOMENŲ APSAUGOS MOKYMŲ ORGANIZAVIMO IR VYKDYMO TVARKA**

 5. Asmens duomenų apsaugos mokymai organizuojami įstaigos darbuotojams, tvarkantiems asmens duomenis. Darbuotojai, kurie tvarko asmens duomenis, privalo išklausyti asmens duomenų apsaugos mokymus ne rečiau kaip kas 1 metus. Naujų darbuotojų įvadiniai asmens duomenų apsaugos mokymai organizuojami ne vėliau kaip per 1 mėn. nuo asmens priėmimo į pareigas.

 6. Asmens duomenų apsaugos mokymus organizuoja ir vykdo įstaigos asmens duomenų apsaugos pareigūnas. Be to, gali būti organizuojami ir išoriniai darbuotojų (ar jų dalies) mokymai.

 7. Mokymai įstaigos darbuotojams vykdomi jų darbo vietoje, nuotoliniu būdu ar pasitelkiant kitas priemones.

 8. Darbuotojas, kuris išklausė mokymus, privalo pasirašyti Darbuotojų asmens duomenų apsaugos mokymų registracijos žurnale (Priedas Nr. 1).

 9. Siekiant užtikrinti reikiamą asmens duomenų apsaugos reikalavimų išmanymą, gali būti organizuojamas darbuotojų žinių patikrinimas.

**III skyrius**

**baigiamosios nuostatos**

 10. Asmens duomenų apsaugos pareigūnas, vykdantis asmens duomenų apsaugos mokymus, turi teisę:

 10.1. dėl mokymų organizavimo ir vykdymo prašyti pagalbos įstaigos administracijos;

 10.2. prašyti pateikti informaciją apie asmens duomenų apsaugos mokymų išklausymą, supažindinimą su informuotumo didinimo priemonėmis ar darbuotojų žinių patikrinimo rezultatais.

 11. Šis Tvarkos aprašas atnaujinamas (peržiūrimas, keičiamas, papildomas, rengiamos naujas) ne rečiau kaip kartą per 2 metus arba pasikeitus teisės aktams, kurie reglamentuoja asmens duomenų apsaugą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asmens duomenų apsaugos mokymų organizavimo ir vykdymo tvarkos aprašo

priedas Nr. 1

**Darbuotojų asmens duomenų apsaugos mokymų registracijos**

**žurnalas**

|  |  |  |  |  |  |
| --- | --- | --- | --- | --- | --- |
| Eil. Nr. | Vardas | Pavardė | Mokymų tipas(įvadiniai ar periodiniai) | Data | Parašas |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |
|  |  |  |  |  |  |
|  |  |  |